ข้อบัญญัติองค์การบริหารส่วนตำบลนาหม่อมข้อบัญญัติองค์การบริหารส่วนตำบลนาหม่อมเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิด หรือบางประเภทในท้องที่เขตองค์การบริหารส่วนตำบลนาหม่อมอำเภอนาหม่อม จังหวัดสงขลาพ.ศ. ๒๕๕๕ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕อันเป็นพระราชบัญญัติที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทย บัญญัติให้กระทำได้โดยอาศัยอำนาจตามบทบัญญัติแห่งกฎหมายและมาตรา ๗๑ แห่งพระราชบัญญัติสภาตำบลและองค์การบริหารส่วนตำบล พ.ศ. ๒๕๓๗ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่ ๖)พ.ศ. ๒๕๕๒ องค์การบริหารส่วนตำบลนาหม่อมโดยความเห็นชอบของสภาองค์การบริหารส่วนตำบลนาหม่อม จึงออกข้อบัญญัติไว้ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลนาหม่อม เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิด หรือบางประเภท ในท้องที่เขตองค์การบริหารส่วนตำบลนาหม่อมอำเภอนาหม่อม จังหวัดสงขลา พ.ศ. ๒๕๕๕ข้อ ๒ ข้อบัญญัติองค์การบริหารส่วนตำบลนาหม่อมนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป[๑]และให้สิ้นสุดระยะเวลาการใช้บังคับเมื่อมีการประกาศกฎกระทรวงให้ใช้บังคับผังเมืองรวมเมืองหาดใหญ่จังหวัดสงขลา ที่ออกตามความในพระราชบัญญัติการผังเมือง พ.ศ. ๒๕๑๘ข้อ ๓ ในข้อบัญญัตินี้บริเวณที่ ๑ หมายความว่าด้านเหนือ จดแนวเขตตำบลนาหม่อม ด้านตะวันตกด้านตะวันออก จดเส้นขนานระยะ ๓,๐๐๐ เมตรกับศูนย์กลางทางหลวงแผ่นดินหมายเลข ๔ (ถนนเพชรเกษม)ด้านตะวันตก จดแนวเขตตำบลนาหม่อมด้านตะวันตกทั้งนี้ บริเวณที่ ๑ ปรากฏรายละเอียดตามแผนที่ท้ายข้อบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานจำพวกที่ ๓ ตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนและโรงงานที่ประกอบกิจการเกี่ยวกับอุตสาหกรรมการแปรรูปการเกษตรขั้นต้นและอยู่ห่างจากชายฝั่งทะเลไม่น้อยกว่า ๕๐๐ เมตร(๒)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) โรงแรมตามกฎหมายว่าด้วยโรงแรม(๔)โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๕) สถานบริการตามกฎหมายว่าด้วยสถานบริการ(๖) อาคารพาณิชย์ที่ดำเนินการตามกฎหมายว่าด้วยการจัดสรรที่ดินเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) อาคารพักอาศัย หรืออาคารพาณิชย์ประเภทห้องแถวหรือตึกแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๘) อาคารพักอาศัยประเภทบ้านแถวเว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) อาคารพักอาศัยประเภทห้องชุด อาคารชุด หรือหอพัก(๑๐) อาคารอุตสาหกรรมที่ดำเนินการตามกฎหมายว่าด้วยการจัดสรรที่ดินถ้ามีการก่อสร้างอาคารพาณิชย์ที่ดำเนินการตามกฎหมายว่าด้วยการจัดสรรที่ดินตาม(๖) และอาคารพักอาศัย หรืออาคารพาณิชย์ประเภทห้องแถวหรือตึกแถวตาม (๗)ดำเนินการอยู่ในโครงการจัดสรรที่ดินเพื่อการอยู่อาศัยโครงการเดียวกันให้ก่อสร้างอาคารดังกล่าวได้รวมกันไม่เกินร้อยละห้าของพื้นที่โครงการทั้งหมดการก่อสร้างอาคารในบริเวณที่มีระยะห่างจากศูนย์กลางทางหลวงแผ่นดินหมายเลข๔๓ ข้างละ ๑๐๐ เมตร ห้ามมิให้บุคคลใดก่อสร้างอาคาร ดังต่อไปนี้ด้วย(๑) โรงงานทุกจำพวกตามกฎหมายว่าด้วยโรงงาน(๒)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่กำจัดมูลฝอย(๔) โรงฆ่าสัตว์(๕) สถานที่ซื้อขายเศษวัสดุ(๖) ฌาปนสถานตามกฎหมายว่าด้วยสุสานและฌาปนสถาน(๗) คลังสินค้า(๘) สวนสนุก(๙) สนามแข่งขัน(๑๐) สนามเด็กเล่น(๑๑) โรงแรมตามกฎหมายว่าด้วยโรงแรม(๑๒)โรงมหรสพตามกฎหมายว่าด้วยการป้องกันภยันตรายอันเกิดแต่การเล่นมหรสพ(๑๓) สถานบริการตามกฎหมายว่าด้วยสถานบริการ(๑๔) อาคารพักอาศัย อาคารพาณิชย์ หรืออาคารอุตสาหกรรมที่ดำเนินการตามกฎหมายว่าด้วยการจัดสรรที่ดิน(๑๕) อาคารพักอาศัยประเภทห้องชุด อาคารชุด หอพัก หรือบ้านแถว(๑๖) อาคารพักอาศัยหรืออาคารพาณิชย์ประเภทห้องแถวหรือตึกแถวข้อ ๕ ภายในบริเวณพื้นที่ที่กำหนดไว้ตามข้อ๔ ห้ามมิให้บุคคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๖ อาคารที่มีอยู่แล้วในพื้นที่ที่กำหนดตามข้อ๔ก่อนหรือในวันที่ข้อบัญญัตินี้ใช้บังคับให้ได้รับยกเว้นไม่ต้องปฏิบัติตามข้อบัญญัตินี้แต่ห้ามดัดแปลงหรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จ ให้ได้รับยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลนาหม่อมรักษาการตามข้อบัญญัตินี้ประกาศณ วันที่ ๓๐ พฤษภาคม พ.ศ. ๒๕๕๕สุรพล ศิริสวัสดิ์นายกองค์การบริหารส่วนตำบลนาหม่อม[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลนาหม่อมเรื่อง กำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภท ในท้องที่เขตองค์การบริหารส่วนตำบลนาหม่อม อำเภอนาหม่อมจังหวัดสงขลา พ.ศ. ๒๕๕๕(ดูข้อมูลจากภาพกฎหมาย)ปริยานุช/ผู้จัดทำ๑๒ กรกฎาคม๒๕๕๕ณัฐพร/ผู้ตรวจ๑๒ กรกฎาคม๒๕๕๕[๑] ราชกิจจานุเบกษาเล่ม ๑๒๙/ตอนพิเศษ ๑๐๗ ง/หน้า ๗๘/๖ กรกฎาคม ๒๕๕๕